CELEX: 32009R0151
Language: da
Date: 2009-02-20 00:00:00
Title: Kommissionens forordning (EF) nr. 151/2009 af 20. februar 2009 om ændring af forordning (EF) nr. 619/2008 om en løbende licitation for eksportrestitutioner for visse mejeriprodukter

21.2.2009   
            
            
               DA
            
            
               Den Europæiske Unions Tidende
            
            
               L 50/20
            
         
      KOMMISSIONENS FORORDNING (EF) Nr. 151/2009
   af 20. februar 2009
   om ændring af forordning (EF) nr. 619/2008 om en løbende licitation for eksportrestitutioner for visse mejeriprodukter
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (1), særlig artikel 161, stk. 3, artikel 164, stk. 2, litra b), og artikel 170, sammenholdt med artikel 4, og
   ud fra følgende betragtninger:
   
               (1)
            
            
               Ved Kommissionens forordning (EF) nr. 619/2008 (2) er der fastsat bestemmelser om licitationsproceduren for eksportrestitutioner for visse mejeriprodukter. Efter artikel 2 kan der ikke ydes eksportrestitutioner for visse destinationer.
            
         
               (2)
            
            
               Ved Kommissionens forordning (EF) nr. 57/2009 af 22. januar 2009 om fastsættelse af eksportrestitutioner for mælk og mejeriprodukter (3) er der fastsat bestemmelser om, at der fra den 23. januar 2009 ikke kan ydes eksportrestitutioner for de udførsler, som er omhandlet i artikel 36, stk. 1, artikel 44, stk. 1, og artikel 45, stk. 1, i Kommissionens forordning (EF) nr. 800/1999 af 15. april 1999 om fælles gennemførelsesbestemmelser for eksportrestitutioner for landbrugsprodukter (4).
            
         
               (3)
            
            
               Forordning (EF) nr. 619/2008 bør derfor ændres.
            
         
               (4)
            
            
               Da det er nødvendigt, at de destinationer, der ikke er restitutionsberettigede gennem licitationsproceduren, så hurtigt som muligt tilpasses dem, der er udelukket fra de almindelige restitutioner, bør denne forordning træde i kraft dagen efter offentliggørelsen.
            
         
               (5)
            
            
               Foranstaltningerne i denne forordning er i overensstemmelse med udtalelse fra Forvaltningskomitéen for den Fælles Markedsordning for Landbrugsprodukter —
            
         UDSTEDT FØLGENDE FORORDNING:
   Artikel 1
   I artikel 2 i forordning (EF) nr. 619/2008 tilføjes følgende som litra d):
   
               »d)
            
            
               de destinationer, som er omhandlet i artikel 36, stk. 1, artikel 44, stk. 1, og artikel 45, stk. 1, i Kommissionens forordning (EF) nr. 800/1999 (5).
            
         Artikel 2
   Denne forordning træder i kraft dagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 20. februar 2009.
      
         
            På Kommissionens vegne
         
         Mariann FISCHER BOEL
         
         
            Medlem af Kommissionen
         
      
   
   
      (1)  EUT L 299 af 16.11.2007, s. 1.
   
      (2)  EUT L 168 af 28.6.2008, s. 20.
   
      (3)  EUT L 19 af 23.1.2009, s. 5.
   
      (4)  EFT L 102 af 17.4.1999, s. 11.
   
      (5)  EFT L 102 af 17.4.1999, s. 11.«